ddrg/super_eurlex huggingface dataset:
Akt Sveta

z dne 16. oktobra 2001

o pripravi, v skladu s členom 34 Pogodbe o Evropski uniji, Protokola h Konvenciji o medsebojni pravni pomoči v kazenskih zadevah med državami članicami Evropske unije

(2001/C 326/01)

SVET EVROPSKE UNIJE JE –

ob upoštevanju Pogodbe o Evropski uniji in zlasti členov 31(a) in 34(2)(d) Pogodbe,

ob upoštevanju pobude Francoske republike [1],

ob upoštevanju mnenja Evropskega parlamenta [2],

ob upoštevanju naslednjega:

(1) Zaradi doseganja ciljev Unije je treba izboljšati pravila za medsebojno pravno pomoč v kazenskih zadevah med državami članicami Evropske unije in v ta namen pripraviti Protokol, kot je določen v Prilogi.

(2) Člen 8 Protokola sodi v področje uporabe člena 1 Sklepa Sveta 1999/437/ES z dne 17. maja 1999 o nekaterih dogovorih za uporabo Sporazuma, sklenjenega med Svetom Evropske unije in Republiko Islandijo ter Kraljevino Norveško glede sodelovanja omenjenih držav pri izvajanju, uporabi in razvijanju schengenskega pravnega reda [3].

(3) Postopki, določeni v Sporazumu, sklenjenim med Svetom Evropske unije in Republiko Islandijo ter Kraljevino Norveško glede sodelovanja omenjenih držav pri izvajanju, uporabi in razvijanju schengenskega pravnega reda [4], so bili upoštevani v zvezi s to določbo.

(4) Ko bosta Republika Islandija in Kraljevina Norveška uradno obveščeni o sprejetju tega akta v skladu s členom 8(2)(a) navedenega sporazuma, bosta obveščeni predvsem o vsebini člena 16 o začetku veljavnosti za Islandijo in Norveško –

SKLENIL,

da je Protokol, katerega besedilo je podano v Prilogi in ki so ga danes podpisali predstavniki vlad držav članic Unije, pripravljen,

PRIPOROČA, da ga države članice sprejmejo v skladu s svojimi ustavnimi zahtevami,

POZIVA države članice, naj začnejo ustrezne postopke v ta namen pred 1. julijem 2002.

V Luxembourgu, 16. oktobra 2001

Za Svet

Predsednik

D. Reynders

[1] UL C 243, 24.8.2000, str. 11.

[2] Mnenje podano dne 4. oktobra 2001 (še ni objavljeno v Uradnem listu).

[3] UL L 176, 10.7.1999, str. 31.

[4] UL L 176, 10.7.1999, str. 36.

--------------------------------------------------
Akt sveta

z dne 8. maja 2003

o pripravi Protokola o spremembi Konvencije o uporabi informacijske tehnologije v carinske namene glede vzpostavitve identifikacijske podatkovne baze carinskih datotek

(2003/C 139/01)

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 34(2)(d) Pogodbe,

ob upoštevanju pobude Kraljevine Belgije, Zvezne republike Nemčije in Francoske republike [1],

ob upoštevanju mnenja Evropskega parlamenta [2],

KER se naj carinski informacijski sistem, predviden s Konvencijo o uporabi informacijske tehnologije v carinske namene [3] uporablja za izmenjavo informacij o obstoju dokumentov o tekočih ali zaključenih preiskavah in za ustrezno usklajevanje preiskav,

SKLENIL, da se pripravi Protokol, katerega besedilo se nahaja v Prilogi, in ki so ga danes podpisali predstavniki vlad držav članic Evropske unije,

PRIPOROČA državam članicam, da ga sprejmejo skladno s svojimi ustavnimi pravili [4].

V Bruslju, 8. maja 2003

Za Svet

Predsednik

M. Chrisochoïdis

[1] UL C 328, 23.11.2001, str. 12.

[2] Mnenje, podano 18. decembra 2002 (še neobjavljeno v Uradnem listu).

[3] UL C 316, 27.11.1995, str. 34.

[4] Datum začetka veljavnosti Protokola bo objavil generalni sekretariat Sveta v Uradnem listu Evropske unije.

--------------------------------------------------
Akt Sveta

z dne 27. novembra 2003

sestavljen na podlagi člena 43(1) Konvencije o ustanovitvi Evropskega policijskega urada (Konvencija o Europolu) o pripravi Protokola o spremembi te konvencije

(2004/C 2/01)

SVET EVROPSKE UNIJE JE –

ob upoštevanju Konvencije o ustanovitvi Evropskega policijskega urada (Konvencija o Europolu) [1], zlasti člena 43(1) Konvencije,

ob upoštevanju pobude Kraljevine Danske [2],

ob upoštevanju mnenja Evropskega parlamenta [3],

ob upoštevanju mnenja upravnega odbora Europola [4],

ob upoštevanju naslednjega:

(1) V skladu s členom 30(2) Pogodbe o Evropski uniji spodbuja Svet v petletnem obdobju po začetku veljavnosti Amsterdamske pogodbe z dne 1. maja 1999 sodelovanje na številnih področjih, med drugim tudi v okviru Europola.

(2) Evropski svet je oktobra 1999 na zasedanju v Tampereju poudaril, da ima Europol v okviru sodelovanja med organi držav članic na področju preiskav čezmejnega kriminala s podpiranjem preprečevanja kaznivih dejanj ter analiz in preiskav na ravni Unije ključno vlogo. Evropski svet je pozval Svet, da zagotovi Europolu vso potrebno podporo –

SKLENIL pripraviti priloženi Protokol o spremembi Konvencije o ustanovitvi Evropskega policijskega urada (Konvencija o Europolu), ki so ga danes podpisali predstavniki vlad držav članic,

PRIPOROČIL državam članicam, da ta protokol sprejmejo v skladu s svojimi ustavnimi pravili.

V Bruslju, 27. novembra 2003

Za Svet

Predsednik

R. Castelli

[1] UL C 316, 27.11.1995, str. 2.

[2] UL C 172, 18.7.2002, str. 15.

[3] Mnenje z dne 9. aprila 2003 (še ni objavljeno v Uradnem listu).

[4] Mnenje z dne 31. oktobra 2002; dodatno mnenje z dne 24. junija 2003.

--------------------------------------------------

IZJAVA SVETA

Svet soglaša, da navodilo Europolu glede odpravljanja "goljufij", kot ene od oblik kaznivih dejanj, ki so navedene v Prilogi h Konvenciji o Europolu, prenaša nanj, kolikor se to nanaša na davčne in carinske utaje, pristojnosti samo na področju izboljšanja učinkovitosti in sodelovanja s pristojnimi organi držav članic, odgovornimi za delovanje sistema uveljavljanja kazenskega pregona, ne pa tudi z organi, pristojnimi za pobiranje davkov in carinskih dajatev.

--------------------------------------------------
1.

Ob upoštevanju odstavka 3 bodo naslednja delovna mesta še zlasti Europolova delovna mesta: Direktor Namestniki direktorja Pomočniki direktorja Vodja enote Enota za podporo direktoratu/Tajništvo Oddelka za korporacijsko upravljanje Analiza Specializirana področja kazenskega pregona Tajništvo Oddelka za hujša kazniva dejanja Kadrovske zadeve Korporacijske komunikacije/Stiki z javnostmi Varnost/Splošne storitve Vodja enote Finance Pravne zadeve Nabava Specializirana področja informacijskega upravljanja in tehnologije Tajništvo Oddelka za informacijsko upravljanje in tehnologijo Informacijska integriteta Višji uradniki Specializirana področja kazenskega pregona Tajništvo Oddelka za hujša kazniva dejanja Analiza Kadrovske zadeve — zaposlovanje Korporacijske komunikacije/Stiki z javnostmi Korporacijski standardi & integriteta Višji uradniki Specializirana področja informacijskega upravljanja in tehnologije Tajništvo Oddelka za informacijsko upravljanje in tehnologijo Informacijska integriteta Enota za podporo direktoratu/Tajništvo Oddelka za korporacijsko upravljanje Korporacijske komunikacije/Stiki z javnostmi Pravne zadeve Nabava Finance Kadrovske zadeve — specializirana področja upravljanja človeških virov [Varnost] (2)/Splošne storitve Prevajalec Nižji uradniki Specializirana področja kazenskega pregona Tajništvo Oddelka za hujša kazniva dejanja Analiza Nižji uradniki Specializirana področja informacijskega upravljanja in tehnologije Tajništvo Oddelka za informacijsko upravljanje in tehnologijo Informacijska integriteta Enota za podporo direktoratu/Tajništvo Oddelka za korporacijsko upravljanje Pravne zadeve Kadrovske zadeve Finance Nabava Korporacijske komunikacije/Stiki z javnostmi [Varnost] (2)/Splošne storitve Prevajalec Pomočniki direktorata Pomočniki direktorja in namestnikov direktorja Pomočniki Administratorji — pomočniki (vsi zadevni oddelki in enote) Tehnični pomočniki * Začasni pomočniki (3) Pomočniki Pomočniki pri analizah Drugo osebje Specializirani vozniki * Vozniki * [Varnostni uradniki] (2) * Operativno osebje * Kvalificirani delavec * Ta seznam se lahko spremeni s soglasnim sklepom upravnega odbora.“
(5)

Treba bi bilo uveljaviti načelo, po katerem bi države članice obsodbam, izrečenim v drugih državah članicah, morale priznati učinke, enakovredne tistim, ki jih priznavajo obsodbam, izrečenim v skladu z nacionalno zakonodajo na njihovih sodiščih, in sicer ne glede na to, ali te učinke nacionalna zakonodaja obravnava kot dejansko stanje ali kot učinke postopkovnega ali materialnega prava. Vendar cilj tega okvirnega sklepa ni uskladiti posledice, ki jih različne nacionalne zakonodaje predvidevajo v zvezi z obstojem prejšnjih obsodb, obveznost upoštevanja prejšnjih obsodb, izrečenih v drugih državah članicah, pa velja le do tiste mere, do katere se prejšnje nacionalne obsodbe upoštevajo po nacionalni zakonodaji.
Uredba št. 1

o določitvi jezikov, ki se uporabljajo v Evropski skupnosti za atomsko energijo

SVET EVROPSKE SKUPNOSTI ZA ATOMSKO ENERGIJO JE

ob upoštevanju člena 190 Pogodbe, v skladu s katerim Svet, ne da bi posegal v Poslovnik Sodišča, soglasno določi, kako je urejena raba jezikov v institucijah Skupnosti,

ker je vsak izmed štirih jezikov, v katerih je sestavljena Pogodba, v eni ali več državah članicah Skupnosti uradni jezik,

SPREJEL NASLEDNJO UREDBO:

Člen 1

Uradni jeziki in delovni jeziki institucij Skupnosti so francoščina, italijanščina, nemščina in nizozemščina.

Člen 2

Dokumenti, ki jih država članica ali oseba pod jurisdikcijo ene izmed držav članic naslovi na institucije Skupnosti, so lahko po izbiri pošiljatelja sestavljeni v katerem koli izmed uradnih jezikov. Odgovor je sestavljen v istem jeziku.

Člen 3

Dokumenti, ki jih institucija Skupnosti naslovi na državo članico ali osebo pod jurisdikcijo ene izmed držav članic, morajo biti sestavljeni v jeziku te države.

Člen 4

Uredbe in drugi dokumenti splošne veljave se sestavijo v štirih uradnih jezikih.

Člen 5

Uradni list Skupnosti izhaja v štirih uradnih jezikih.

Člen 6

Institucije Skupnosti lahko v svojih poslovnikih določijo rabo jezikov v posameznih primerih.

Člen 7

Raba jezikov v postopkih Sodišča se uredi v njegovem poslovniku.

Člen 8

Če ima država članica več uradnih jezikov, se raba jezika na zahtevo zainteresirane države določi v skladu z njeno zakonodajo.

Ta uredba je v celoti zavezujoča in se neposredno uporablja v vseh državah članicah.

V Bruslju, 15. aprila 1958

Za Svet

Predsednik

R. Motz

--------------------------------------------------
Uredba št. 5

o spremembi seznama B Priloge IV k Pogodbi o ustanovitvi Evropske skupnosti za atomsko energijo

SVET EVROPSKE SKUPNOSTI ZA ATOMSKO ENERGIJO JE

na podlagi Pogodbe in zlasti členov 1 in 92(2) Pogodbe,

na podlagi predloga Komisije,

ob upoštevanju, da so jedrski reaktorji na seznamu A2 Priloge IV Pogodbe, sestavni deli in elementi za jedrske reaktorje pa so navedeni na seznamu B;

ob upoštevanju, da predstavlja različno carinsko obravnavanje jedrskih reaktorjev na eni ter sestavnih delov in elementov za jedrske reaktorje na drugi strani, veliko oviro za uresničevanje ciljev Skupnosti;

ob upoštevanju, da bi lahko te razlike v obravnavanju dajale prednost uvozu kompletnihjedrskih reaktorjev v Skupnost in omejevalno učinkovale na izdelavo sestavnih delov in elementov jedrskih reaktorjev v Skupnosti;

ob upoštevanju, da je treba izjemno obravnavo, na podlagi katere so sestavni deli in elementi za jedrske reaktorje navedeni na drugem seznamu kot jedrski reaktorji sami, nadomestiti z uredbo, v kateri so sestavni deli in elementi za jedrske reaktorje navedeni na istem seznamu kot celoten obrat, kateremu so namenjeni;

ob upoštevanju, da se lahko ta rezultat doseže s črtanjem izraza "sestavni deli in elementi za jedrske reaktorje" v seznamu B Priloge IV Pogodbe,

SPREJEL NASLEDNJO TO UREDBO:

Člen 1

V seznamu B Priloge IV Pogodbe se postavka "sestavni deli in elementi za jedrske reaktorje" črta.

Člen 2

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. decembra 1958

Za Svet

Predsednik

S. Balke

--------------------------------------------------
Uredba št. 49 Sveta

o spremembi datuma, s katerim začnejo veljati nekateri instrumenti v zvezi s skupno kmetijsko politiko

SVET EVROPSKE GOSPODARSKE SKUPNOSTI JE

ob upoštevanju Pogodbe o ustanovitvi Evropske gospodarske skupnosti ter zlasti členov 42, 43 in 44 Pogodbe,

ob upoštevanju predloga Komisije,

ob upoštevanju mnenja Evropskega parlamenta,

ker uredbe Sveta št. 19 do 23, 25 in 26 v zvezi s skupno kmetijsko politiko in Odločba Sveta o najnižjih cenah določajo, da se večina njihovih določb začne uporabljati 1. julija 1962;

ker je treba državam članicam omogočiti, da v ustreznem času učinkovito uporabijo zgoraj navedene instrumente in izvedbene določbe, ki sta jih sprejela Svet ali Komisija, od katerih nekaterih ni bilo mogoče sprejeti prej kot le malo pred 1. julijem 1962;

ker se tržno leto za žita, razen za koruzo, v Skupnosti začne okrog 1. julija; ker se lahko izkaže za potrebno, da se v zvezi s tržnim letom 1962/63 sprejmejo ukrepi na notranjem trgu 1. julija 1962,

SPREJEL NASLEDNJO UREDBO:

Člen 1

1. Datum 1. julij 1962 se nadomesti s 30. julijem 1962 v:

(a) členih 23 in 29 Uredbe Sveta št. 19 o postopni vzpostavitvi skupne ureditve trga za žita;

(b) členih 17 in 23 Uredbe Sveta št. 20 o postopni vzpostavitvi skupne ureditve trga za prašičje meso;

(c) členih 13, 14 in 20 Uredbe Sveta št. 21 o postopni vzpostavitvi skupne ureditve trga za jajca;

(d) členih 14 in 20 Uredbe Sveta št. 22 o postopni vzpostavitvi skupne ureditve trga za perutninsko meso;

(e) členih 2(3) in 16 Uredbe Sveta št. 23 o postopni vzpostavitvi skupne ureditve trga za sadje in zelenjavo;

(f) členu 8 Uredbe Sveta št. 25 o financiranju skupne kmetijske politike;

(g) členu 5 Uredbe Sveta št. 26 o uporabi nekaterih pravil konkurence pri proizvodnji kmetijskih proizvodov in trgovini z njimi;

(h) členu 11 Odločbe Sveta o najnižjih cenah.

2. Datum 30. junij 1962 se nadomesti z datumom 29. julij 1962 v členu 9(2)(a) Uredbe Sveta št. 23.

3. Za uporabo uredb Sveta št. 19 do 22 pa šteje, da se prvo leto izvajanja sistema prelevmanov konča 30. junija 1962.

4. S 1. julijem 1962 države članice sprejmejo vse ukrepe, ki so potrebni na notranjem trgu za uveljavitev določb Uredbe Sveta št. 19 o skupni ureditvi trga za žita s 30. julijem 1962.

Člen 2

Ta uredba začne veljati 1. julija 1962.

Ta uredba je v celoti zavezujoča in se neposredno uporablja v vseh državah članicah.

Bruselj, 29. junija 1962

Za Svet

Predsednik

M. Couve de murville

--------------------------------------------------
Uredba Svetov št. 174/65/EGS, 14/65/Euratom

z dne 28. decembra 1965

o določitvi tabele smrtnosti in invalidnosti ter predvidenem zvišanju plač za izračun aktuarskih vrednosti, določenih v kadrovskih predpisih za uradnike Skupnosti

SVET EVROPSKE GOSPODARSKE SKUPNOSTI,

SVET EVROPSKE SKUPNOSTI ZA ATOMSKO ENERGIJO STA

ob upoštevanju Pogodbe o ustanovitvi Evropske gospodarske skupnosti,

ob upoštevanju Pogodbe o ustanovitvi Evropske skupnosti za atomsko energijo,

ob upoštevanju Uredbe št. 31 (EGS), 11 (ESAE) [1] o kadrovskih predpisih za uradnike in pogojih za zaposlitev drugih uslužbencev Evropske gospodarske skupnosti in Evropske skupnosti za atomsko energijo, zlasti člena 39 Priloge VIII h kadrovskim predpisom,

ob upoštevanju mnenja začasnega odbora za kadrovske predpise,

ob upoštevanju mnenja aktuarjev, ki sta jih imenovala Sveta,

ker morata Sveta sprejeti tabele smrtnosti in invalidnosti ter predvideno zvišanje plač za izračun aktuarskih vrednosti, določenih v kadrovskih predpisih in njihovi Prilogi VIII,

SPREJELA NASLEDNJO UREDBO:

Člen 1

Pri izračunavanju aktuarskih vrednosti, predvidenih v kadrovskih predpisih za uradnike in v Prilogi VIII k tem predpisom, se uporabijo:

(a) Heubeck-Fischerjeve tabele smrtnosti in invalidnosti (Richttafeln für die Pensionsversicherung 1956, René Fischer Verlag-Weissenburg/Bayern),

(b) predvidena zvišanja plače na podlagi 1,88 % stopnje na leto (r30 = 175).

Člen 2

Ta uredba začne veljati z retroaktivnim učinkom, in sicer 1. januarja 1962.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. decembra 1965

Za Sveta

Predsednik

E. Colombo

[1] UL 45, 14.6.1962, str. 1385/62.

--------------------------------------------------
31967R1043
23.12.1967 314/17 URADNI LIST EVROPSKIH SKUPNOSTI
UREDBA KOMISIJE št. 1043/67/EGS
z dne 22. decembra 1967
o podrobnih pravilih za dolo čanje osnovnih kvot za sladkor
KOMISIJA EVROPSKIH SKUPNOSTI JE
ob upo števanju Pogodbe o ustanovitvi Evropske gospodarske
skupnosti,
ob upo števanju Uredbe Sveta št. 1009/EGS z dne 18.
decembra 1967 o skupni ureditvi trga za sladkor (1) in zlasti
člena 23(4) Uredbe,
ker člen 23 Uredbe št. 1009/67/EGS predvideva dolo čanje
osnovnih kvot za tovarne ali podjetja, tako da se njihovapovpre čna letna proizvodnja sladkorja v tržnih letih 1961/62
do 1965/66 pomnoži s koeficientom, ki izraža razmerje med
osnovno koli čino zadevne države članice in povpre čno letno
proizvodnjo sladkorja v tej državi v istem obdobju;
ker je treba definirati izraz „proizvodnja“, kakor je uporabljen v
navedenem členu;
ker je za poenostavitev upravnega postopka za izra čun
povpre čne proizvodnje treba predvideti pretvorbo razli čnih vrst
sladkorja v beli sladkor in izražanje odobrene kvote v belem
sladkorju;
ker bi morale države članice možnosti, ki jih nudi člen 1
Uredbe Sveta št. 1027/67/EGS z dne 21. decembra 1967 o
dolo čanju osnovnih kvot za sladkor (
2), uporabljati le v obsegu,
ki je nujno potreben;
ker so ukrepi, predvideni s to uredbo, v skladu z mnenjem
Upravljalnega odbora za sladkor,SPREJELA NASLEDNJO UREDBO:
Člen 1
1. Za namene člena 23 Uredbe št. 1009/67/EGS „proiz-
vodnja sladkorja“ pomeni celotno proizvodnjo belega, surovegain teko čega sladkorja iz sladkorne pese, sladkornega trsa ali
melase.
2. Za namene navedenega člena se kot proizvodnja sladkorja
neštejejo:
(a) proizvodnja belega sladkorja iz surovega sladkorja;
(b) proizvodnja teko čega sladkorja iz belega ali surovega slad-
korja;
(c) proizvodnja sladkorja v okviru postopka aktivnega opleme-
nitenja;
(d) proizvodnja sladkorja iz melase, če zadevna država članica
ni dovolila, da se ta sladkor proda na doma čem trgu.
Člen 2
Za namene izra čuna povpre čne letne proizvodnje sladkorja v
tovarni ali podjetju iz člena 23 Uredbe št. 1009/67/EGS:
— se upo števa proizvodnja belega sladkorja, ne glede na
razlike v kakovosti;03/Zv. 1 99 Uradni list Evropske unije SL
(1) UL 308, 18.12.1967, str. 1.
(2) UL 313, 22.12.1967, str. 2.
— se proizvodnja surovega sladkorja izrazi v belem sladkorju;
— se proizvodnja teko čega sladkorja izrazi v belem sladkorju.
Člen 3
Države članice se lahko sklicujejo na dolo čbečlena 1 Uredbe
št. 1027/67/EGS le v obsegu, ki ga opravi čujejo okoli ščine v
danem primeru.Člen 4
Dodeljene osnovne kvote se izrazijo v belem sladkorju.
Člen 5
Ta uredba za čne veljati tretji dan po objavi v Uradnem listu
Evropskih skupnosti .
Ta uredba je v celoti zavezujo ča in se neposredno uporablja v vseh državah članicah.
V Bruslju, 22. decembra 1967
Za Komisijo
Predsednik
Jean REY03/Zv. 1 100 Uradni list Evropske unije SL
Uredba (EGS, Euratom, ESPJ) št. 261/68 Sveta

z dne 29. februarja 1968

o spremembi Uredbe št. 423/67/EGS, 6/67/Euratom z dne 25. julija 1967 o določitvi prejemkov za člane Komisij EGS in ESAE ter Visoke oblasti, ki niso bili imenovani za člane enotne Komisije Evropskih skupnosti

SVET EVROPSKIH SKUPNOSTI JE

ob upoštevanju Pogodbe o ustanovitvi enotnega Sveta in enotne Komisije Evropskih skupnosti [1], in zlasti člena 34 Pogodbe,

ker mora Svet določiti prejemke za nekdanje člane Visoke oblasti in Komisij Evropske gospodarske skupnosti ter Evropske skupnosti za atomsko energijo, ki po prenehanju funkcije niso bili imenovani za člane Komisije,

SPREJEL NASLEDNJO UREDBO:

Člen 1

S 1. januarjem 1968 se doda naslednji tretji odstavek členu 2 Uredbe št. 423/67/EGS. 6/67/Euratom [2] z dne 25. julija 1967 o določitvi prejemkov za člane Komisij EGS in ESAE ter Visoke oblasti, ki niso bili imenovani za člane enotne Komisije Evropskih skupnosti:

"Z odstopanjem od člena 9 Uredbe 422/67/EGS, 5/67/Euratom pokojnine nekdanjih članov Visoke oblasti in Komisij Evropske gospodarske skupnosti ter Evropske skupnosti za atomsko energijo, navedenih v členu 1, ki so opravljali funkcijo najmanj dve leti, niso nižje od 15 % zadnje prejete osnovne plače."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. februarja 1968

Za Svet

Predsednik

M. Couve De Murville

[1] UL 152, 13.7.1967, str. 2.

[2] UL 187, 8.8.1967, str. 6.

--------------------------------------------------
Uredba (EGS) Št. 1397/68 Komisije

z dne 6. septembra 1968

o spremembi Uredbe št. 474/67/EGS o vnaprejšnji določitvi izvoznega nadomestila za riž in lomljeni riž

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti;

ob upoštevanju Uredbe Sveta št. 359/67/EGS [1] z dne 28. julija 1967 o skupni ureditvi trga za riž in zlasti člena 17(6) Uredbe;

ker se v skladu s členom 17(4) Uredbe št. 359/67/EGS lahko nadomestilo, ki velja na dan, ko se vloži zahtevek za izvozno dovoljenje, uporabi za izvoz, ki se opravi v času veljavnosti dovoljenja, in ker se v tem primeru nadomestilo popravi s korekcijskim zneskom; ker je v skladu s členom 1 Uredbe Komisije št. 474/67/EGS [2] z dne 21. avgusta 1967 o vnaprejšnji določitvi izvoznega nadomestila za riž in lomljeni riž korekcijski znesek enak razliki med ceno CIF in ceno CIF za terminsko dobavo;

ker, čeprav izvozna dovoljenja za riž in lomljeni riž veljajo do konca petega meseca, ki sledi mesecu njihove izdaje, za te proizvode redko obstaja resnično reprezentativen terminski trg, zlasti ko gre za dobavne roke, ki ne sodijo med najkrajše; ker bi zato moralo biti mogoče določiti korekcijski znesek, nižji od zgoraj navedene razlike;

ker je zato treba spremeniti Uredbo št. 474/67/EGS;

ker so ukrepi, predvideni v tej uredbi, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

"Kadar je izvozno nadomestilo za riž in lomljeni riž, omenjeno v prvem pododstavku člena 17(4) Uredbe št. 359/67/EGS, določeno vnaprej, je nadomestilo tolikšno, kot velja za izvoz na dan, ko se vloži zahtevek za dovoljenje,

- zmanjšano za ne več kot za razliko med ceno CIF za terminsko dobavo in ceno CIF, kadar prva presega slednjo za več kot 0,025 obračunske enote na 100 kilogramov;

- povečano za ne več kot za razliko med ceno CIF in ceno CIF za terminsko dobavo, kadar prva presega slednjo za več kot 0,025 obračunske enote na 100 kilogramov.

V obdobjih med tedenskimi določanji se znesek nadomestila, ki velja v primeru vnaprejšnje določitve, prilagodi le, kadar bi uporaba zgoraj navedene določbe povzročila, da bi se znesek nadomestila spremenil za več kot 0,025 obračunskih enot na 100 kilogramov."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 6. septembra 1968

Za Komisijo

F. Hellwig

Podpredsednik

[1] UL 174, 31.7.1967, str. 1.

[2] UL 204, 24.8.1967, str. 20.

--------------------------------------------------